Avis juridique important

|

32003L0013

Kommissionens direktiv 2003/13/EF af 10. februar 2003 om ændring af direktiv 96/5/EF om forarbejdede levnedsmidler baseret på cerealier og babymad til spædbørn og småbørn (EØS-relevant tekst)

EU-Tidende nr. L 041 af 14/02/2003 s. 0033 - 0036

Kommissionens direktiv 2003/13/EFaf 10. februar 2003om ændring af direktiv 96/5/EF om forarbejdede levnedsmidler baseret på cerealier og babymad til spædbørn og småbørn(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 89/398/EØF af 3. maj 1989 om indbyrdes tilnærmelse af medlemsstaternes lovgivning om levnedsmidler bestemt til særlig ernæring(1), senest ændret ved Europa-Parlamentets og Rådets direktiv 1999/41/EF(2), særlig artikel 4, stk. 1,under henvisning til udtalelse fra Den Videnskabelige Komité for Levnedsmidler, ogud fra følgende betragtninger:(1) I artikel 6 i Kommissionens direktiv 96/5/EF(3), senest ændret ved direktiv 1999/39/EF(4), er det fastsat, at forarbejdede levnedsmidler baseret på cerealier og babymad ikke må indeholde noget stof i en sådan mængde, at det indebærer en sundhedsfare for spædbørn og småbørn.(2) På grundlag af udtalelser fra Den Videnskabelige Komité for Levnedsmidler af 19. september 1997 og 4. juni 1998 blev der i direktiv 96/5/EF fastsat en generel maksimalgrænseværdi på 0,01 mg/kg for restkoncentrationer af enkeltpesticider i forarbejdede levnedsmidler baseret på cerealier og babymad.(3) For nogle få pesticider eller metabolitter af pesticider kan endog en maksimalgrænseværdi på 0,01 mg/kg under de værst tænkelige betingelser for indtagelse gøre, at spædbørn og småbørn overskrider den acceptable daglige indtagelse. Det er tilfældet ved pesticider eller metabolitter af pesticider, hvor den acceptable daglige indtagelse ligger på under 0,0005 mg/kg kropsvægt.(4) Ifølge direktiv 96/5/EF er det forbudt at anvende de pågældende pesticider i landbrugsprodukter, der er bestemt til fremstilling af forarbejdede levnedsmidler baseret på cerealier og babymad. De pågældende pesticider bør anføres i bilag VIII til direktiv 96/5/EF. Dette forbud er imidlertid ikke nødvendigvis en garanti for, at produkterne er fri for de pågældende pesticider, da visse pesticider forurener miljøet og der evt. kan findes rester heraf i de pågældende produkter.(5) Spædbørns og småbørns sundhed kan beskyttes bedre ved at anvende supplerende krav, som kan håndhæves ved analyse, uanset hvor produktet kommer fra.(6) De fleste af de pesticider, der har en acceptabel daglig indtagelse på under 0,0005 mg/kg kropsvægt, er i forvejen forbudt i Fællesskabet eller forbydes senest juli 2003. De forbudte pesticider bør ikke kunne spores i forarbejdede levnedsmidler baseret på cerealier og babymad ved avancerede analysemetoder. Nogle pesticider nedbrydes imidlertid langsomt og forurener fortsat miljøet. De kan evt. forekomme i forarbejdede levnedsmidler baseret på cerealier og babymad, også selv om de ikke er blevet anvendt. Ved kontrollen bør der anvendes en harmoniseret fremgangsmåde.(7) Indtil Kommissionen har afgjort, om godkendte pesticider opfylder sikkerhedskravene i artikel 5 i Rådets direktiv 91/414/EØF af 15. juli 1991 om markedsføring af plantebeskyttelsesmidler(5), senest ændret ved Kommissionens direktiv 2003/5/EF(6), bør det tillades, at de fortsat anvendes, forudsat at restkoncentrationerne heraf overholder de maksimalgrænseværdier, der er fastsat i nærværende direktiv. Maksimalgrænseværdierne bør fastsættes på niveauer, der sikrer, at de respektive værdier for acceptabel daglig indtagelse ikke overskrides af spædbørn og småbørn under de værst tænkelige betingelser for indtagelse.(8) Direktiv 96/5/EF bør ændres i overensstemmelse hermed.(9) De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -UDSTEDT FØLGENDE DIREKTIV:Artikel 1I direktiv 96/5/EF foretages følgende ændringer:1) Artikel 6 ændres således:- Stk. 1 affattes således:"1. Forarbejdede levnedsmidler baseret på cerealier og babymad må ikke indeholde noget stof i en sådan mængde, at det indebærer en sundhedsfare for spædbørn og småbørn. De nødvendige maksimalgrænseværdier for andre stoffer end dem, der er omhandlet i stk. 2 og 3, skal fastlægges snarest."- Stk. 3 affattes således:"3. a) De pesticider, der er anført i bilag VIII, må ikke anvendes i landbrugsprodukter, der er bestemt til fremstilling af forarbejdede levnedsmidler baseret på cerealier og babymad. Der gælder dog følgende for kontrollen:i) Pesticider, der er opført i skema 1 i bilag VIII anses for ikke at være anvendt, hvis restkoncentrationerne heraf ikke overstiger 0,003 mg/kg. Denne værdi, der anses for at være analysemetodernes bestemmelsesgrænse, tages regelmæssigt op til revision på baggrund af den tekniske udvikling.ii) Pesticider, der er opført i skema 2 i bilag VIII anses for ikke at være anvendt, hvis restkoncentrationerne heraf ikke overstiger 0,003 mg/kg. Denne værdi tages regelmæssigt op til revision på baggrund af data om miljøforurening.Værdierne omhandlet i i) og ii) gælder for produkterne, som de udbydes klar til forbrug, eller som de tilberedes efter instrukser fra fabrikanten.b) For pesticider, der er opført i bilag VII, gælder det, at når der træffes en beslutning om ikke at opføre et aktivt stof i bilag I til direktiv 91/414/EØF, ændres bilag VII og bilag VIII til nærværende direktiv i overensstemmelse dermed."2) Bilag VII affattes som angivet i bilag I til dette direktiv.3) Bilag VIII affattes som angivet i bilag II til dette direktiv.Artikel 21. Medlemsstaterne tillader handel med produkter, der er i overensstemmelse med artikel 6, stk. 3, i direktiv 96/5/EF senest den 6. marts 2004.2. Medlemsstaterne forbyder handel med produkter, der ikke er i overensstemmelse med artikel 6, stk. 3, i direktiv 96/5/EF senest den 6. marts 2005.Artikel 3Medlemsstaterne sætter de fornødne love og administrative bestemmelser i kraft for at efterkomme dette direktiv senest den 6. marts 2004. De underretter straks Kommissionen herom.Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.Artikel 4Dette direktiv træder i kraft på tyvendedagen efter offentliggørelsen i Den Europæiske Unions Tidende.Artikel 5Dette direktiv er rettet til medlemsstaterne.Udfærdiget i Bruxelles, den 10. februar 2003.På Kommissionens vegneDavid ByrneMedlem af Kommissionen(1) EFT L 186 af 30.6.1989, s. 27.(2) EFT L 172 af 8.7.1999, s. 38.(3) EFT L 49 af 28.2.1996, s. 17.(4) EFT L 124 af 18.5.1999, s. 8.(5) EFT L 230 af 19.8.1991, s. 1.(6) EFT L 8 af 14.1.2003, s. 7.BILAG I"BILAG VIISærlige maksimalgrænseværdier for restkoncentrationer af pesticider eller metabolitter af pesticider i forarbejdede levnedsmidler baseret på cerealier og babymad>TABELPOSITION>"BILAG II"BILAG VIIIPesticider, som ikke må anvendes i landbrugsprodukter, der er bestemt til fremstilling af forarbejdede levnedsmidler baseret på cerealier og babymadSkema 1Stoffets kemiske betegnelse (definition af restkoncentration)Disulfoton (summen af disulfoton, disulfotonsulfoxid og disulfotonsulfon, udtrykt som disulfoton)Fensulfothion (summen af fensulfothion, dets oxygenanalog og deres sulfoner, udtrykt som fensulfothion)Fentin, udtrykt som triphenyltinkationHaloxyfop (summen af haloxyfop, dets salte og estere, herunder konjugater, udtrykt som haloxyfop)Heptachlor og trans-heptachlorepoxid, udtrykt som heptachlorHexachlorbenzenNitrofenOmethoatTerbufos (summen af terbufos, dets sulfoxid og sulfon, udtrykt som terbufos)Skema 2Stoffets kemiske betegnelseAldrin og dieldrin, udtrykt som dieldrinEndrin"


Avis juridique important

|

32003L0060

Kommissionens direktiv 2003/60/EF af 18. juni 2003 om ændring af bilagene til Rådets direktiv 76/895/EØF, 86/362/EØF, 86/363/EØF og 90/642/EØF med hensyn til fastsættelse af maksimalgrænseværdier for visse pesticidrester i og på korn, levnedsmidler af animalsk oprindelse og visse produkter af vegetabilsk oprindelse, herunder frugt og grøntsager (EØS-relevant tekst)

EU-Tidende nr. L 155 af 24/06/2003 s. 0015 - 0034

Kommissionens direktiv 2003/60/EFaf 18. juni 2003om ændring af bilagene til Rådets direktiv 76/895/EØF, 86/362/EØF, 86/363/EØF og 90/642/EØF med hensyn til fastsættelse af maksimalgrænseværdier for visse pesticidrester i og på korn, levnedsmidler af animalsk oprindelse og visse produkter af vegetabilsk oprindelse, herunder frugt og grøntsager(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 76/895/EØF af 23. november 1976 om fastsættelse af maksimalgrænseværdier for pesticidrester på og i frugt og grøntsager(1), senest ændret ved Kommissions direktiv 2002/79/EF(2), særlig artikel 5,under henvisning til Rådets direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn(3), senest ændret ved direktiv 2002/79/EF, særlig artikel 10,under henvisning til Rådets direktiv 86/363/EØF af 24. juli 1986 om fastsættelse af maksimalgrænseværdier for indholdet af pesticidrester i og på levnedsmidler af animalsk oprindelse(4), senest ændret ved direktiv 2002/79/EF, særlig artikel 10,under henvisning til Rådets direktiv 90/642/EØF af 27. november 1990 om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grøntsager(5), senest ændret ved Kommissionens direktiv 2002/100/EF(6), særlig artikel 7,under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(7), senest ændret ved Kommissionens direktiv 2003/39/EF(8), særlig artikel 4, stk. 1, litra f), ogud fra følgende betragtninger:(1) De eksisterende aktive stoffer amitrol, diquat, isoproturon og ethofumesat blev optaget i bilag I til direktiv 91/414/EØF ved henholdsvis Kommissionens direktiv 2001/21/EF(9), 2002/18/EF(10) og 2002/37/EF(11).(2) De nye aktive stoffer fenhexamid, acibenzolar-S-methyl, cyclanilid, pyraflufen-ethyl, iprovalicarb, prosulfuron, sulfosulfuron, cinidon-ethyl, cyhalofop-butyl, famoxadon, florasulam, metalaxyl-M, picolinafen og flumioxazin blev optaget i bilag I til direktiv 91/414/EØF ved Kommissionens direktiv 2001/28/EF(12), 2001/87/EF(13), 2002/48/EF(14), 2002/64/EF(15), og 2002/81/EF(16).(3) Optagelsen af disse aktive stoffer i bilag I til direktiv 91/414/EØF var baseret på en vurdering af de oplysninger, der var forelagt om det foreslåede anvendelsesformål. Nogle medlemsstater har forelagt oplysninger om dette anvendelsesformål i henhold til artikel 4, stk. 1, litra f), i direktiv 91/414/EØF. De foreliggende oplysninger er blevet gennemgået og er tilstrækkelige til, at der kan fastsættes visse maksimalgrænseværdier.(4) Findes der ingen EF-maksimalgrænseværdi eller midlertidig maksimalgrænseværdi, skal medlemsstaterne fastsætte en midlertidig national maksimalgrænseværdi i henhold til artikel 4, stk. 1, litra f), i direktiv 91/414/EØF, inden plantebeskyttelsesmidler, der indeholder disse aktive stoffer, kan godkendes.(5) Det blev besluttet ikke at optage de aktive stoffer chlorfenapyr, fentinacetat og fentinhydroxid i bilag I til direktiv 91/414/EØF ved henholdsvis Kommissionens beslutning 2001/697/EF(17), 2002/478/EF(18) og 2002/479/EF(19). Ifølge disse beslutninger skal det i EF ikke længere være tilladt at anvende plantebeskyttelsesmidler, der indeholder disse aktive stoffer. Alle de pesticidrester, der opstår ved brug af disse plantebeskyttelsesmidler, bør derfor indsættes i bilagene til direktiv 86/362/EØF, 86/363/EØF og 90/642/EØF, for at der kan føres kontrol med overholdelsen af forbuddet mod at anvende dem og for at beskytte forbrugerne.(6) Af hensyn til indfrielsen af de legitime forventninger om, at de bestående pesticidlagre vil blive brugt, fastsattes der ved Kommissionens beslutninger om ikke at optage stofferne en udfasningsperiode, og maksimalgrænseværdierne, der er baseret på, at brugen af det pågældende stof ikke er tilladt i EF, bør først gælde efter udløbet af den pågældende udfasningsperiode.(7) EF-maksimalgrænseværdierne og de værdier, der anbefales af Codex Alimentarius, fastsættes og vurderes efter de samme procedurer. Der findes et begrænset antal Codex-maksimalgrænseværdier for diquat og fentin (-acetat eller -hydroxid). De er taget med i betragtning ved fastsættelsen af maksimalgrænseværdierne i dette direktiv. Der er ikke taget hensyn til Codex-maksimalgrænseværdier, der vil blive anbefalet trukket tilbage i nær fremtid. De maksimalgrænseværdier, der er baseret på Codex-maksimalgrænseværdier, er blevet vurderet med hensyn til risiciene for forbrugerne, og der er ikke fastslået nogen risiko ved anvendelse af de toksikologiske end points, der er baseret på undersøgelser, som Kommissionen har kendskab til.(8) Den tekniske og videnskabelige vurdering af, om de pågældende aktive stoffer skulle optages i eller udelukkes fra bilag I til direktiv 91/414/EØF, blev afsluttet i form af Kommissionens reviderede vurderingsrapporter. Vurderingsrapporterne om de nævnte stoffer blev afsluttet på de datoer, der er nævnt i de direktiver, som er anført i første og anden betragtning, og i de beslutninger, som er anført i femte betragtning. I disse rapporter fastsættes den accepterede daglige indtagelse (ADI) og eventuelt den akutte referencedosis (ARfD) for de pågældende stoffer. Forbrugernes livslange eksponering for fødevarer behandlet med de pågældende aktive stoffer er blevet vurderet efter de procedurer, der følges i EF. Det er sket under hensyntagen til de retningslinjer, der er offentliggjort af WHO(20), og udtalelse fra Den Videnskabelige Komité for Planter(21) om den anvendte metodologi. Det konkluderes, at de foreslåede maksimalgrænseværdier ikke giver anledning til overskridelse af ADI eller ARfD.(9) For at beskytte forbrugerne mod at blive eksponeret for pesticidrester ved uautoriseret anvendelse af plantebeskyttelsesmidler bør der fastsættes midlertidige maksimalgrænseværdier svarende til bestemmelsesgrænseværdien for de pågældende produkt-/pesticidkombinationer.(10) Fastsættelsen af midlertidige EF-maksimalgrænseværdier er ikke til hinder for, at medlemsstaterne kan fastsætte midlertidige maksimalgrænseværdier for stofferne i dette direktiv i henhold til artikel 4, stk. 1, litra f), i direktiv 91/414/EØF og i henhold til dets bilag VI. Fire år anses for at være en tilstrækkelig lang periode til at fastsætte yderligere anvendelsesformål for de pågældende aktive stoffer. Derefter bør de midlertidige maksimalgrænseværdier gå over til at være definitive.(11) Alle pesticidrester, der hidrører fra anvendelse af disse plantebeskyttelsesprodukter, bør derfor optages i bilagene til direktiv 86/362/EØF, 86/363/EØF og 90/642/EØF for at muliggøre den nødvendige kontrol med overholdelsen af forbuddet mod deres anvendelse og for at beskytte forbrugerne. Bilagene til direktiv 86/362/EØF, 86/363/EØF og 90/642/EØF bør derfor ændres.(12) Der bør med henblik på fastsættelse af EF-maksimalgrænseværdier for pesticidrester af diquat overføres bestemmelser fra direktiv 76/895/EØF til direktiv 86/362/EØF, 86/363/EØF og 90/642/EØF, og disse bestemmelser bør udgå i direktiv 76/895/EØF og nogle af dem ændres på baggrund af den tekniske og videnskabelige udvikling samt ændringer i anvendelsesformål og godkendelser i medlemsstaterne og på EF-plan.(13) Dette direktiv er i overensstemmelse med udtalelse fra Den Stående Komité for Fødevarekæden og Dyresundhed -UDSTEDT FØLGENDE DIREKTIV:Artikel 1I bilag II til direktiv 76/895/EØF udgår oplysningerne vedrørende diquat.Artikel 2Maksimalgrænseværdierne i bilag I til nærværende direktiv indsættes i del A i bilag II til direktiv 86/362/EØF.Artikel 3Maksimalgrænseværdierne i bilag II og III til nærværende direktiv indsættes i del A og B i bilag II til direktiv 86/363/EØF.Artikel 4Maksimalgrænseværdierne i bilag IV til nærværende direktiv indsættes i bilag II til direktiv 90/642/EØF.Artikel 5Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2003 undtagen for fentinhydroxid, fentinacetat og chlorfenapyr, med hensyn til hvilke bestemmelserne skal træde i kraft senest den 30. juni 2004. De underretter straks Kommissionen herom.De anvender disse bestemmelser med virkning fra den 1. juli 2003 undtagen bestemmelserne om fentinhydroxid, fentinacetat og chlorfenapyr, der skal anvendes fra den 1. juli 2004.Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.Artikel 6Dette direktiv træder i kraft på tyvendedagen efter offentliggørelsen i Den Europæiske Unions Tidende.Artikel 7Dette direktiv er rettet til medlemsstaterne.Udfærdiget i Bruxelles, den 18. juni 2003.På Kommissionens vegneDavid ByrneMedlem af Kommissionen(1) EFT L 340 af 9.12.1976, s. 26.(2) EFT L 291 af 28.10.2002, s. 1.(3) EFT L 221 af 7.8.1986, s. 37.(4) EFT L 221 af 7.8.1986, s. 43.(5) EFT L 350 af 14.12.1990, s. 71.(6) EFT L 2 af 7.1.2003, s. 33.(7) EFT L 230 af 19.8.1991, s. 1.(8) EUT L 124 af 20.5.2003, s. 30.(9) EFT L 69 af 10.3.2001, s. 17.(10) EFT L 55 af 26.2.2002, s. 29.(11) EFT L 117 af 4.5.2002, s. 10.(12) EFT L 113 af 24.4.2001, s. 5.(13) EFT L 276 af 19.10.2001, s. 17.(14) EFT L 148 af 6.6.2002, s. 19.(15) EFT L 189 af 18.7.2002, s. 27.(16) EFT L 276 af 12.10.2002, s. 28.(17) EFT L 249 af 19.9.2001, s. 19.(18) EFT L 164 af 22.6.2002, s. 41.(19) EFT L 164 af 22.6.2002, s. 43.(20) Guidelines for predicting dietary intake of pesticide residues (revised), prepared by the GEMS/Food Programme in collaboration with the Codex Committee on Pesticide Residues, offentliggjort af World Health Organisation 1997 (WHO/FSF/FOS/97.7).(21) Den Videnskabelige Komité for Planters udtalelse im spørgsmål om ændring af bilagene til Rådets direktiv 86/362/EØF, 86/363/EØF og 90/642/EØF af 14. juli 1998 (http://europa.eu.int/comm/ food/fs/sc/index_en.html).BILAG I>TABELPOSITION>>TABELPOSITION>>TABELPOSITION>BILAG II>TABELPOSITION>BILAG III>TABELPOSITION>BILAG IV>TABELPOSITION>